
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 183 

31 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δείγματος ελέγχου που θα διενεργηθεί 
από το Τμήμα Δ' της Διεύθυνσης Διενέργειας Με¬ 
ταβολών και Δειγματοληπτικών Ελέγχων της Γε¬ 
νικής Διεύθυνσης Συντάξεων του ΓΛΚ. 1 

Καθορισμός των δικαιολογητικών για τον έλεγχο των 
Γ ενικών Επενδυτικών Σχεδίων και των Μεγάλων 
Επενδυτικών Σχεδίων του ν.3908/2011 καθώς και 
των επενδύσεων ή και προγραμμάτων χρηματο¬ 
δοτικής μίσθωσης που έχουν υπαχθεί στα κίνη¬ 
τρα της επιχορήγησης ή και της επιδότησης τό¬ 
κων ή και επιδότησης χρηματοδοτικής μίσθωσης 
ή επιδότησης του κόστους της δημιουργουμένης 
απασχόλησης προηγούμενων επενδυτικών νόμων 

(ν.3299/2004 ν.2601/98, και ν.1892/90). 2 

Ολοκλήρωση - οριστικοποίηση του κόστους της 
επένδυσης και πιστοποίηση της έναρξης παρα¬ 
γωγικής λειτουργίας της εταιρείας «ΜΑΥΡΟΓΙΑΝ- 
ΝΑΚΗΣ ΑΝΩΝΥΜΟΣ ΕΜΠΟΡΟΒΙΟΤΕΧΝΙΚΗ ΚΑΙ 
ΑΝΤΙΠΡΟΣΩΠΕΥΤΙΚΗ ΕΤΑΙΡΕΙΑ ΚΑΙ ΕΚΜΕΤΑΛ¬ 
ΛΕΥΣΗ ΑΝΑΝΕΩΣΙΜΩΝ ΠΗΓΩΝ ΕΝΕΡΓΕΙΑΣ» με 
δ.τ. «ΕΚΤΟΞΕΥΤΗΣ ΑΕ» που υλοποιήθηκε σύμφω¬ 


να με τις διατάξεις του Ν.3299/04. 3 

Ολοκλήρωση-οριστικοποίηση κόστους και πιστοποί¬ 
ηση της έναρξης της παραγωγικής λειτουργίας 
της επένδυσης της εταιρείας «3υΝΙ_ΙΝΚ ΕΝΕΡΓΕΙ¬ 
ΑΚΗ ΜΕΠΕ» που έχει υπαχθεί στις διατάξεις του 

Ν.3299/2004. 4 

Ορισμός συντελεστή Μ, ο οποίος χρησιμοποιεί¬ 
ται για την εφαρμογή ορισμένων διατάξεων του 
Π.Δ. 437/81. 5 


ΑΠΟΦΑΣΕΙ Σ 

Αριθμ. 8021/0092 (1) 

Καθορισμός δείγματος ελέγχου που θα διενεργηθεί από 
το Τμήμα Δ' της Διεύθυνσης Διενέργειας Μεταβο¬ 
λών και Δειγματοληπτικών Ελέγχων της Γ ενικής Δι¬ 
εύθυνσης Συντάξεων του Γ ΛΚ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περ. γ' της παρ. 16 του άρθρου 6 
του ν. 4002/2011 (ΦΕΚ Α 180). 

2. Τις διατάξεις του π.δ. 284/1988 «Οργανισμός του 
Υπουργείου Οικονομικών» (ΦΕΚ Α' 128), όπως τροπο¬ 
ποιήθηκε και ισχύει. 

3. Την υπ’ αριθμ. Υ48/9-7-2012 απόφαση του Πρωθυ¬ 
πουργού με θέμα «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα» 
(ΦΕΚ Β' 2105). 

4. Την ανάγκη καθορισμού του δείγματος των ελέγχων 
που θα διενεργηθούν από το Τμήμα Δ' της Διεύθυνσης 
Διενέργειας Μεταβολών και Δειγματοληπτικών Ελέγχων 
επί των Πολιτικών, Στρατιωτικών και Πολεμικών Συντά¬ 
ξεων, από 1-1-2013 μέχρι 30-4-2013. 

5. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Για το χρονικό διάστημα από 1-1-2013 μέχρι 30-4-2013 
θα ελεγχθεί, από το Τ μήμα Δ' της Διεύθυνσης Διενέργει¬ 
ας Μεταβολών και Δειγματοληπτικών Ελέγχων της παρ. 
7 του άρθρου 5 του ν. 4002/2011, το σύνολο των πράξεων 
κανονισμού σύνταξης που εκδόθηκαν ή θα εκδοθούν από 
10-12-2012 μέχρι 28-2-2013, απ τις Διευθύνσεις Κανόνι- 

σμού και Εντολής Πληρωμής: α) Πολιτικών Συντάξεων 
και β) Μελών ΔΕΠ των Πανεπιστημίων και ΕΠ των ΤΕΙ, 
Υπαλλήλων ΟΤΑ, Νομικά Προσώπων Δημοσίου Δικαίου 
και Ειδικών Κατηγοριών των παρ. 3 και 4 το άρθρου 5 
του ν. 4002/2011. Στις ανωτέρω πράξεις συμπεριλαμβά- 
νονται και αυτές με τις οποίες τροποποιούνται πράξεις 
κανονισμού σύνταξης που έχουν εκδοθεί είτε πριν είτε 
μετά την ανωτέρω ημερομηνία (10-12-2012). 

Η υπ’ αριθμ. 147718/0092/27-9-2012 (ΦΕΚ Β' 2812/ 
17-10-2012) απόφαση του Υπουργού Οικονομικών εξα¬ 
κολουθεί να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2106 (2) 

Καθορισμός των δικαιολογητικών για τον έλεγχο των 
Γενικών Επενδυτικών Σχεδίων και των Μεγάλων 
Επενδυτικών Σχεδίων του ν.3908/2011 καθώς και των 
επενδύσεων ή και προγραμμάτων χρηματοδοτικής 
μίσθωσης που έχουν υπαχθεί στα κίνητρα της επι¬ 
χορήγησης ή και της επιδότησης τόκων ή και επιδό¬ 
τησης χρηματοδοτικής μίσθωσης ή επιδότησης του 
κόστους της δημιουργουμένης απασχόλησης προη¬ 
γούμενων επενδυτικών νόμων (ν.3299/2004 ν.2601/98, 
και ν.1892/90). 

Ο ΥΦΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν. 3908/2011 «Ενίσχυση Ιδιωτικών 
Επενδύσεων για την Οικονομική Ανάπτυξη, την Επιχει¬ 
ρηματικότητα και την Περιφερειακή Συνοχή» (Φ.Ε.Κ. 8/Α/ 
1-2-2011) και ειδικότερα το άρθρο 11 παρ. 5 και 6 και το 
άρθρο 16 παρ. 2 εδ β και ε αυτού. 

2. Τις διατάξεις του ΠΔ 33/2011 (ΦΕΚ 83/Α/14-4-2011) 
Διαδικασία αξιολόγησης και ελέγχου των επενδυτικών 
σχεδίων που υπάγονται στο ν. 3908/2011» και ειδικότερα 
το άρθρο 2 και άρθρο 10 αυτού. 

3. Τις διατάξεις του ΠΔ 35/2011 (ΦΕΚ 88/Α/19-4-2011) 
«Τρόπος υπολογισμού της ιδίας συμμετοχής του επεν¬ 
δυτή και καταβολής της ενίσχυσης για τις επενδύσεις 
που υπάγονται στο ν. 3908/2011». 

4. Τις διατάξεις του Ν. 3299/2004 (ΦΕΚ 261/Α/ 
23-12-2004) «Κίνητρα Ιδιωτικών Επενδύσεων για την Οι¬ 
κονομική Ανάπτυξη και την Περιφερειακή Σύγκλιση»), 
όπως τροποποιήθηκε και ισχύει και των προηγούμενων 
επενδυτικών νόμων (ν.2601/98 και ν. 1892/90). 

5. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του Π.Δ. 63/2005 (Φ.Ε.Κ./τ.Α/98/2005). 

6. Το Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/Α/14.7.2000), όπως έχει 
τροποποιηθεί και ισχύει. 

7. Το Π.Δ. 85/2012 (Φ Ε ΚΙ 41 / Α/21 -6-2 012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε και ισχύει. 

8. Το Π.Δ. 86/2012 (ΦΕΚ141/Α/21-6-2012) «Διορισμός 
Υπουργών, Αναπληρωτών Υπουργών και Υφυπουργών». 


9. Την υπ’ αριθμ. 3077/Δ106722/5-7-2012 (ΦΕΚ 2094/ 
Β/6-7-2012) κοινή απόφαση του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων, «Ανάθεση αρμοδιοτήτων στον 
Υφυπουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων Παναγιώτη Μηταράκη». 

10. Την υπ’ αριθμ. 48116/19-12-2005 (Φ.Ε.Κ. 1827/τ.Β7 
23-12-2005) απόφαση «Καθορισμός των δικαιολογητικών 
και των παραστατικών για τον έλεγχο των επενδύσεων 
που ενισχύθηκαν με τα κίνητρα της επιχορήγησης ή και 
της επιδότησης χρηματοδοτικής μίσθωσης, σύμφωνα με 
τις διατάξεις του Ν. 3299/2004». 

11. Την υπ’ αριθμ. 20283/3-5-2012 (Φ.Ε.Κ. 1518./τ.Β7 
4-5-2012) Καθορισμός διαδικασιών «Διοικητικών Ελέγ¬ 
χων» στα επενδυτικά σχέδια παραγωγής ηλεκτρισμού 
συνολικής ισχύος έως 150 Κνν σύμφωνα με τα οριζόμενα 
στο άρθρο 9 εδάφιο 3 παρ. α. του Π.Δ. 33/2011 (ΦΕΚ 
Α'83), αποφασίζουμε: 

Άρθρο 1 

Α. Για τη διενέργεια των τακτικών ελέγχων του άρ¬ 
θρου 9 παρ. 3 του ΠΔ 33/2011 στα Γενικά Επενδυτικά 
Σχέδια του άρθρου 6 και τα Μεγάλα Επενδυτικά Σχέδια 
του άρθρου 13 παρ. 1β και του ν. 3908/2011 ή των επεν¬ 
δύσεων ή και προγραμμάτων χρηματοδοτικής μίσθωσης 
που έχουν υπαχθεί στα κίνητρα της επιχορήγησης ή 
και της επιδότησης τόκων ή και της επιδότησης χρη¬ 
ματοδοτικής μίσθωσης ή της επιδότησης του κόστους 
της δημιουργουμένης απασχόλησης των παλαιότερων 
επενδυτικών νόμων (ν. 3299/2004, ν. 2601/98, ν.1892/90), 
από τα Όργανα Ελέγχου του άρθρου 10 του Π.Δ. 33/2011, 
προκειμένου να πιστοποιηθεί α) η πρόοδος του φυσικού 
και οικονομικού αντικειμένου β) η ολοκλήρωση και η 
έναρξη παραγωγικής λειτουργίας και γ) η τήρησης των 
διατάξεων του νόμου και των όρων εγκριτικής απόφα¬ 
σης, ορίζονται τα ακόλουθα δικαιολογητικά: 

1. Αίτημα ελέγχου του φορέα του επενδυτικού σχεδίου 
στην αρμόδια Υπηρεσία. 

α. Αίτηση του φορέα του επενδυτικού σχεδίου προς 
την αρμόδια υπηρεσία υπογεγραμμένη από το νόμιμο 
εκπρόσωπό αυτού. 

β. Ερωτηματολόγιο αίτησης ελέγχου, υπογεγραμμένο 
από το νόμιμο εκπρόσωπο του φορέα του επενδυτικού 
σχεδίου, το οποίο έχει θέση Υπεύθυνης Δήλωσης του 
άρθρου 8. του ν. 1599/1986. 

γ. Τα κατά περίπτωση παραστατικά νόμιμης εκπρο¬ 
σώπησης του φορέα. 

Τα ανωτέρω α και β δικαιολογητικά παράγονται από 
το ΠΣΚΕ-Επ βάσει των καταχωρηθέντων στοιχείων σύμ¬ 
φωνα με τα αναφερόμενα στο άρθρο 2 της παρούσας. 

2. Δικαιολογητικά νόμιμης υπόστασης και μετοχικής/ 
εταιρικής σύνθεσης του φορέα του επενδυτικού σχε¬ 
δίου. 

ί. Ανώνυμες Εταιρείες 

α. Καταστατικό σύστασης της Εταιρείας και τυχόν 
τροποποιήσεις του, από το χρόνο υποβολής της αίτησης 
υπαγωγής του επενδυτικού σχεδίου στις διατάξεις του 
νόμου και μέχρι την υποβολή του αιτήματος ελέγχου, 
συμπεριλαμβανομένης και τυχόν ενοποίησης αυτού, κα¬ 
θώς και τα σχετικά Φ.Ε.Κ. δημοσιεύσεις τους. 

β. Αποσπάσματα των πρακτικών των Γενικών Συνε¬ 
λεύσεων Μετόχων από τα οποία να προκύπτουν τυχόν 
μεταβολές της μετοχικής σύνθεσης του φορέα μετά 
την αίτηση υπαγωγής του επενδυτικού σχεδίου στις 

διατάξεις του νόμου και σε κάθε περίπτωση το σχετικό 
απόσπασμα της τελευταίας Γενικής Συνέλευσης καθώς 
και αντίγραφο των σελίδων του Βιβλίου Μετόχων για 
την προαναφερόμενη περίοδο. 

Κατά τον επιτόπιο έλεγχο θα είναι στη διάθεση του 
Οργάνου Ελέγχου το βιβλίο πρακτικών Γ ενικής Συνέλευ¬ 
σης των μετόχων, το βιβλίο πρακτικών του Διοικητικού 
Συμβουλίου και το Βιβλίο Μετόχων. 

ϋ. Εταιρείες Περιορισμένης Ευθύνης (Ε.Π.Ε.) - Ιδιωτικές 
Κεφαλαιουχικές Εταιρείες (Ι.Κ.Ε.) 

α. Καταστατικό σύστασης της Εταιρείας και τυχόν 
τροποποιήσεις του από την χρόνο υποβολής της αίτη¬ 
σης υπαγωγής του επενδυτικού σχεδίου στις διατάξεις 
του νόμου μέχρι το χρόνο υποβολής του αιτήματος 
ελέγχου, συμπεριλαμβανομένης και τυχόν ενοποίησης 
αυτού, καθώς τα σχετικά Φ.Ε.Κ. δημοσιεύσεις τους. 

β. Αποσπάσματα των πρακτικών των Συνελεύσεων 
Εταίρων από τα οποία να προκύπτουν τυχόν μεταβολές 
της εταιρικής σύνθεσης του φορέα μετά την αίτηση 
υπαγωγής του επενδυτικού σχεδίου στις διατάξεις του 
νόμου και σε κάθε περίπτωση το σχετικό απόσπασμα 
της τελευταίας Γ ενικής Συνέλευσης καθώς και αντίγρα¬ 
φο των σελίδων του Βιβλίου Εταίρων για την προανα¬ 
φερόμενη περίοδο. 

Κατά τον επιτόπιο έλεγχο θα είναι στη διάθεση του 
Οργάνου Ελέγχου το Βιβλίο Εταίρω καθώς και το Βιβλίο 
πρακτικών Συνελεύσεων και Βιβλίο πρακτικών Διαχείρι¬ 
σης για Ε.Π.Ε. ή το Ενιαίο Βιβλίο πρακτικών Αποφάσεων 
Εταίρων και Αποφάσεων της Διαχείρισης για Ι.Κ.Ε. 
μι. Ομόρρυθμες εταιρείες - Ετερόρρυθμες εταιρείες 
α. Καταστατικό σύστασης και τυχόν τροποποιήσεων 
αυτού από την χρόνο υποβολής της αίτησης υπαγωγής 
του επενδυτικού σχεδίου στις διατάξεις του νόμου μέχρι 
το χρόνο υποβολής του αιτήματος ελέγχου, τα οποία 
φέρουν τη θεώρηση (σφράγιση) του αρμόδιου φορέα 
στο οποίο έχουν κατατεθεί, 
ίν. Συνεταιρισμοί. 

α. Καταστατικό σύστασης και τυχόν τροποποιήσεις 
από την χρόνο υποβολής της αίτησης υπαγωγής του 
επενδυτικού σχεδίου στις διατάξεις του νόμου μέχρι το 
χρόνο υποβολής του αιτήματος ελέγχου, συμπεριλαμ- 
βανομένης και τυχόν ενοποίησης αυτού, καθώς και τα 
σχετικά Φ.Ε.Κ. με δημοσιεύσεις τους. 

β. Αποσπάσματα των πρακτικών των Γενικών Συνε¬ 
λεύσεων μετά την αίτηση υπαγωγής του επενδυτικού 
σχεδίου στις διατάξεις του νόμου από τα οποία να 
προκύπτουν τα μέλη με τα αντίστοιχα μερίδια αυτών 
και σε κάθε περίπτωση το σχετικό απόσπασμα της 
τελευταίας Γενικής Συνέλευσης καθώς και αντίγραφο 
των σελίδων του Βιβλίου Μητρώου Μελών για την προ¬ 
αναφερόμενη περίοδο. 

Κατά τον επιτόπιο έλεγχο θα είναι στη διάθεση του 
Οργάνου Ελέγχου το Βιβλίο πρακτικών Γενικών Συνε¬ 
λεύσεων, το Βιβλίο Συνεδριάσεων του Διοικητικού Συμ¬ 
βουλίου και το Βιβλίο Μητρώου Μελών, 
ν. Ατομικές επιχειρήσεις 

α. Βεβαίωση έναρξης επιτηδεύματος στην Δημόσια 
Οικονομική Υπηρεσία (Δ.Ο.Υ.) και τυχόν τροποποιήσεις. 
3. Παραστατικά κάλυψης της ιδίας συμμετοχής. 

3.1 Κάλυψη ίδιας συμμετοχής με εισφορές των μετό¬ 
χων/εταίρων. 

Υποβάλλονται τα στοιχεία για τις τελευταίες αυξή- 
σεις/μειώσεις του μετοχικού/εταιρικού κεφαλαίου από 


την ημερομηνία υποβολής της αίτησης υπαγωγής του 
επενδυτικού σχεδίου στο νόμο και μετέπειτα. Εφόσον 
η επιχείρηση για την κάλυψη της ιδίας συμμετοχής 
χρησιμοποιεί αύξηση κεφαλαίου η οποία έχει γίνει πριν 
την ημερομηνία υποβολής της αίτησης υπαγωγής, υπό 
τις προϋποθέσεις των σχετικών διατάξεων του νόμου, 
θα πρέπει να υποβάλλονται τα προαναφερόμενα στοι¬ 
χεία για χρονική περίοδο που να περιλαμβάνει και την 
εν λόγω αύξηση. Ειδικότερα τα υποβαλλόμενα κατά 
περίπτωση στοιχεία είναι: 
ί. Ανώνυμες εταιρείες 

α. Αποφάσεις Γενικής Συνέλευσης Μετόχων για την 
αύξηση/μείωση του μετοχικού κεφαλαίου και Φ.Ε.Κ. δη¬ 
μοσίευσή αυτών (Για τις μεταβολές του μετοχικού κεφα¬ 
λαίου που αφορούν στην κάλυψη της ίδια συμμετοχής 
στο πρακτικό Γ ενικής Συνέλευσης Μετόχων θα πρέπει 
να αναφέρεται ρητά ο σκοπός). 

β. Πρακτικά του Διοικητικού Συμβουλίου για την πι¬ 
στοποίηση της καταβολής του μετοχικού κεφαλαίου 
και Φ.Ε.Κ. δημοσίευσής των ή σχετική καταχώρηση στο 
μητρώο Ανωνύμων Εταιρειών εφόσον εκκρεμεί η δη¬ 
μοσίευση. 

γ. Κίνηση (καρτέλες) των λογαριασμών 40 και 43 στην 
μεγαλύτερη δυνατή ανάλυσή τους. 

δ. Επί πλέον για τις αυξήσεις του μετοχικού κεφαλαίου 
που αφορούν στην κάλυψη της ίδιας συμμετοχής στο 
επενδυτικό σχέδιο, αποδεικτικά κατάθεσης της εισφο¬ 
ράς μετρητών στο Τραπεζικό λογαριασμό όψεως, κίνηση 
του λογαριασμού αυτού και αποδεικτικό καταβολής του 
Φόρου Συγκέντρωσης Κεφαλαίου. 

ϋ Εταιρείες Περιορισμένης Ευθύνης - Ιδιωτικές Κεφα¬ 
λαιουχικές Εταιρείες (Ι.Κ.Ε.) 

α. Αποφάσεις Γενικής Συνέλευσης Εταίρων για την 
αύξηση/μείωση του εταιρικού κεφαλαίου και Φ.Ε.Κ. 
δημοσίευσή αυτών (Για τις μεταβολές του εταιρικού 
κεφαλαίου που αφορούν στην κάλυψη της ίδια συμμε¬ 
τοχής στο πρακτικό Γ ενικής Συνέλευσης θα πρέπει να 
αναφέρεται ρητά ο σκοπός). 

β. Κίνηση (καρτέλες) των λογαριασμών 40 και 43 στην 
μεγαλύτερη δυνατή ανάλυσή τους. 

γ. Επί πλέον για τις αυξήσεις του εταιρικού κεφαλαίου 
που αφορούν στην κάλυψη της ίδιας συμμετοχής στο 
επενδυτικό σχέδιο, αποδεικτικά κατάθεσης της εισφο¬ 
ράς μετρητών στο Τραπεζικό λογαριασμό όψεως της 
εταιρείας για αύξηση του Εταιρικού Κεφαλαίου, κίνηση 
του λογαριασμού αυτού και αποδεικτικό καταβολής του 
Φόρου Συγκέντρωσης Κεφαλαίου, 
ίϋ Ομόρρυθμες εταιρείες - Ετερόρρυθμες εταιρείες, 
α. Τροποποιήσεις του καταστατικού της εταιρείας για 
την αύξηση/μείωση του κεφαλαίου τα οποία φέρουν τη 
θεώρηση (σφράγιση) του αρμόδιου φορέα στο οποίο 
έχουν κατατεθεί. (Για τις μεταβολές του εταιρικού κε¬ 
φαλαίου που αφορούν στην κάλυψη της ίδια συμμετο¬ 
χής θα πρέπει στο καταστατικό να αναφέρεται ρητά 
ο σκοπός). 

β. Σε περίπτωση που ο φορέας τηρεί Βιβλία Γ'Κατη- 
γορίας κίνηση (καρτέλες) των λογαριασμών 40 και 43 
για στη μεγαλύτερη δυνατή ανάλυση. 

γ. Επί πλέον για τις αυξήσεις του εταιρικού κεφαλαίου 
που αφορούν κάλυψη της ίδιας συμμετοχής στην επέν¬ 
δυση αποδεικτικά κατάθεσης της εισφοράς μετρητών 
στο τραπεζικό λογαριασμό όψεως της εταιρείας για 
αύξηση του Εταιρικού Κεφαλαίου, κίνηση του λογά- 

ριασμού αυτού και αποδεικτικό καταβολής του Φόρου 
Συγκέντρωσης Κεφαλαίου. 

3.2 Κάλυψη ίδιας συμμετοχής με χρήση φορολογηθέ- 
ντων αποθεματικών 

α. Αντίγραφο απόφαση του αρμοδίου οργάνου του 
φορέα (Γενική Συνέλευση Μετόχων κ.λπ.) για τη δέσμευ¬ 
ση του ποσού που θα χρησιμοποιηθεί για κάλυψη της 
ιδίας συμμετοχής από τα υπάρχοντα φορολογηθέντα 
αποθεματικά του φορέα. 

β. Κίνηση (Καρτέλα) του σχετικού λογαριασμού 41 
όπου φαίνεται η τήρηση του εν λόγω ποσού σε δια- 
κριτό κωδικό. 

3.3 Κάλυψη της ίδιας συμμετοχής με κεφάλαια εξω¬ 
τερικού 

Στις επενδύσεις του Ν. 3908/2011 εφόσον τίθεται ως 
όρος η κάλυψη τμήματος της ίδιας συμμετοχής με κε¬ 
φάλαια εξωτερικού, τα κατά περίπτωση παραστατικά 
για την εισαγωγή των κεφαλαίων από το εξωτερικό. 

4. Χρηματοδότηση τμήματος του επενδυτικού σχεδίου 
με τραπεζικό δάνειο. 

ί Μεσομακροπόθεσμο Επενδυτικό Δάνειο 
α. Σύμβαση του δανείου και τροποποιήσεις αυτής 
από το περιεχόμενο της οποίας να προκύπτει ότι το 
δάνειο αφορά την χρηματοδότηση της συγκεκριμένης 
επένδυσης. 

β. Πρωτότυπη βεβαίωση της τράπεζας που έχει χορη¬ 
γήσει το επενδυτικό δάνειο στην οποία θα αναφέρονται 
ο σκοπός και αναλυτικά, οι εκταμιεύσεις που έχουν 
πραγματοποιηθεί με τις αντίστοιχες ημερομηνίες τους 
και το ανεξόφλητο υπόλοιπο δανείου. 

γ. Σε περίπτωση που ο φορέας έχει Βιβλία Γ' Κατη¬ 
γορίας αναλυτική κίνηση (καρτέλα) του λογαριασμού 
ο οποίο τηρείται για το εν λόγω δάνειο, 
ιι. Δάνειο έναντι εκχώρησης επιχορήγησης 
α. Σύμβαση εκχώρησης της επιχορήγησης έναντι πα¬ 
ροχής ισόποσου βραχυπρόθεσμου τραπεζικού δανει¬ 
σμού και τυχόν τροποποιήσεις. 

β. Πρωτότυπη βεβαίωση της τράπεζας που έχει χο¬ 
ρηγήσει το δάνειο έναντι επιχορήγησης στην οποία θα 
αναφέρονται οι εκταμιεύσεις που έχουν πραγματοποιη¬ 
θεί με τις αντίστοιχες ημερομηνίες τους και το τρέχον 
ανεξόφλητο υπόλοιπο. 

γ. Σε περίπτωση που ο φορέας έχει Βιβλία Γ' Κατη¬ 
γορίας αναλυτική κίνηση (καρτέλα) του λογαριασμού 
ο οποίος τηρείται για το εν λόγω δάνειο. 

ιιι. Λοιπά Τραπεζικά Δάνεια για τη χρηματοδότηση 
της επένδυσης 

Σε περίπτωση που για τη χρηματοδότηση του επεν¬ 
δυτικού σχεδίου έχει γίνει χρήση άλλων Τραπεζικών 
Δανείων: 

α. Σύμβασης του δανείου και τυχόν τροποποιήσεις 
αυτής. 

β. Πρωτότυπη βεβαίωση της τράπεζας που έχει χορη¬ 
γήσει το δάνειο στην οποία θα αναφέρεται ο σκοπός 
και το τρέχον ανεξόφλητο υπόλοιπο. 

γ. Σε περίπτωση που ο φορέας τηρεί Βιβλία Γ' Κατη¬ 
γορίας αναλυτική κίνηση (καρτέλα) του λογαριασμού 
ο οποίος τηρείται για το εν λόγω δάνειο. 

5. Χρηματοδοτική μίσθωση εξοπλισμού. 

α. Σύμβασης χρηματοδοτικής μίσθωσης εξοπλισμού 
(Ισαείηρ). 

β. Πρωτότυπη βεβαίωση της εταιρείας Χρηματοδοτι¬ 
κής Μίσθωσης, στην οποία θα αναφέρεται ο εξοπλισμός 


που έχει παραδοθεί και η αξία αυτού με επισυναπτό- 
μενη κατάσταση των σχετικών τιμολογίων καθώς και 
οι τυχόν καταβληθείσες από το φορέα δόσεις με τις 
αντίστοιχες ημερομηνίες. 

6. Νομιμοποιητικά έγγραφα δικαιωμάτων του ακινήτου 
επί του οποίου θα πραγματοποιηθεί η επένδυση. 

α. Στην περίπτωση κυριότητας του οικοπέδου αντί¬ 
γραφο του συμβολαίου αγοράς του και πιστοποιητικό 
μετεγγραφής στο Υποθηκοφυλάκειο. 

β. Στην περίπτωση απόκτησης του δικαιώματος χρή¬ 
σης του οικοπέδου ή του ακινήτου με εκμίσθωση ή 
παραχώρηση αντίγραφο της σχετικής σύμβασης θε¬ 
ωρημένο από την αρμόδια οικονομική Υπηρεσία και 
πιστοποιητικό μετεγγραφής σύμφωνα με το άρθρο 3 
παρ. 2 περ. η του ν. 3908/2011 και το άρθρο 3 παρ. 6 
περ. δ του Ν. 3299/2004 κατά περίπτωση με εξαίρεση 
τα επενδυτικά σχέδια για Ανανεώσιμες Πηγές Ενέργειας 
(ΑΠΕ), για τα οποία η μίσθωση οικοπέδων δεν απαιτείται 
να έχει μεταγράφει, σύμφωνα με την υπ’ αριθμ. 245/2012 
Γνωμοδότηση του Νομικού Συμβουλίου του Κράτους. 

7. Οι αναγκαίες άδειες για την υλοποίηση και ολοκλή¬ 
ρωση της επένδυσης. 

α. Οικοδομική άδεια και τυχόν αναθεωρήσεις αυτής 
και τα εγκεκριμένα βάσει της οικοδομικής αδείας αρχι¬ 
τεκτονικά σχέδια (τοπογραφικό διάγραμμα, διάγραμμα 
κάλυψης). 

β. Στη περίπτωση πιστοποίησης της ολοκλήρωσης της 
επένδυσης τελική θεώρηση της οικοδομικής άδειας από 
την αρμόδια Πολεοδομία. 

β. Οι απαιτούμενες κατά περίπτωση εγκρίσεις και 
άδειες για την υλοποίηση της επένδυσης (άδεια εγκα¬ 
τάστασης, έγκριση περιβαλλοντικών όρων, κ.α.). 

γ Οι απαιτούμενες κατά περίπτωση άδειες για τη λει¬ 
τουργία της επένδυσης (άδεια λειτουργίας για μεταποι¬ 
ητικές επιχειρήσεις, σήμα ΕΟΤ για τουριστικές μονάδες 
κ.λπ.) στη περίπτωση πιστοποίηση της ολοκλήρωσης και 
έναρξης παραγωγικής λειτουργίας αυτής. 

Κατά τον επιτόπιο έλεγχο θα είναι στη διάθεση του 
Οργάνου οι παραπάνω άδειες και εγκρίσεις σε πρωτό¬ 
τυπη μορφή καθώς και τα και τα τεχνικά υπομνήματα 
και σχέδια και κάθε άλλο στοιχείο που συνοδεύει αυτές. 

8. Παραστατικά και στοιχεία υλοποίησης και ολοκλή¬ 
ρωσης του επενδυτικού σχεδίου. 

α. Συμβάσεις εκτέλεσης κατασκευής των επενδυτι¬ 
κών έργων (πολιτικού μηχανικού, μηχανολόγου κ.λπ.) και 
αντίγραφα των υποβεβλημένων στην αρμόδια Δημόσια 
Οικονομική Υπηρεσία, σχετικών καταστάσεων. 

β. Τεχνική περιγραφή του επενδυτικού έργου που έχει 
υλοποιηθεί (ανά κατηγορία) μέχρι το χρόνο υποβολής 
του αιτήματος ελέγχου, υπογεγραμμένη από τους αρ¬ 
μόδιους μηχανικούς κατά κατηγορία - ομάδα δαπανών, 
σύμφωνα με την κατηγοριοποίηση της απόφασης υπα¬ 
γωγής στην οποία θα πρέπει να αναφέρονται και οι 
τυχόν αποκλίσεις έναντι του εγκεκριμένου επενδυτικού 
σχεδίου. 

γ. Φωτογραφικό υλικό του έργου (κτίρια, περιβάλλον 
χώρος, εξοπλισμός). 

δ. Πίνακας Παραστατικών Δαπανών (τιμολόγια και 
λοιπών παραστατικά δαπανών του έργου που έχει 
υλοποιηθεί, Πίνακας σύνδεσης των δαπανών επένδυ¬ 
σης με τις πληρωμές αυτών και Πίνακας Σύνδεσης του 
υλοποιηθέντος φυσικού αντικειμένου με τις δαπάνες 
και πληρωμές υπογεγραμμένους από τον Υπεύθυνου 
Λογιστηρίου του φορέα. 

Οι ανωτέρω Πίνακες παράγονται από το ΠΣΚΕ-Επ 
βάσει των καταχωρηθέντων στοιχείων σύμφωνα με τα 
αναφερόμενα στο άρθρο 2 της παρούσας. 

ε. Τα αναφερόμενη στους ανωτέρω πίνακες τιμολόγια 
και λοιπά παραστατικά δαπανών. 

στ. Τα παραστατικά πληρωμής αυτών καθώς και τα 
συνοδευτικά παραστατικά (δελτία αποστολής, φορτω¬ 
τικά, διασαφήσεις, ΟΜΒ, ραοΚίηρ ΙίεΙ κ.λπ.). 

Τα πρωτότυπα των παραπάνω στοιχείων (περ. ε και 
στ) θα πρέπει να είναι συγκεντρωμένα και ταξινομημένα 
κατ’ αντιστοιχία με την προαναφερόμενη κατάσταση 
(περ. δ) προκειμένου να ελεγχθούν και να σφραγισθούν 
κατά τον επιτόπιο έλεγχο. 

9. Λογιστική απεικόνιση των στοιχείων υλοποίησης 
της επένδυσης. 

ί. Εταιρείες που τηρούν Βιβλία Γ' κατηγορίας 
α. Συγκεντρωτικό ημερολόγιο λογιστικών εγγραφών 
για την περίοδο υλοποίησης της επένδυσης. 

β. Μητρώο παγίων της επένδυσης (τα πάγια της ενι- 
σχυόμενης επένδυσης θα πρέπει να σηματοδοτούνται 
διακριτά με αναφορά στον αναπτυξιακό νόμο και στην 
εγκριτική απόφαση). 

γ. Κίνηση των λογαριασμών (καρτέλες) των προμη¬ 
θευτών του υλοποιούμενου έργου από την ημερομηνία 
υποβολής της αίτησης υπαγωγής μέχρι την ημερομηνία 
υποβολής της αίτησης ελέγχου. 

δ. Κίνηση των λογαριασμών όψεως του φορέα μέσω 
των οποίων γίνονται οι πληρωμές των προμηθευτών 
για την παραπάνω χρονική περίοδο. 

γ. Ισοζύγιο Γ ενικού Αναλυτικού Καθολικού κατά χρόνο 
έναρξης του επενδυτικού σχεδίου και κατά το χρόνο 
υποβολής της αίτησης ελέγχου υπογεγραμμένο και 
σφραγισμένο από τον υπεύθυνο λογιστή. 

δ. Ισολογισμοί των δύο τελευταίων κλεισμένων χρή¬ 
σεων. 

Σημειώνεται ότι οικονομικά στοιχεία που αφορούν 
το επενδυτικό σχέδιο θα πρέπει να απεικονίζονται σε 
διακριτούς λογαριασμούς Ενεργητικού και Παθητικού 
εφόσον τίθεται σχετική υποχρέωση βάσει της απόφα¬ 
σης υπαγωγής ή της ένταξης σε συγχρηματοδοτούμενο 
πρόγραμμα του ΕΣΠΑ. 

ϋ Εταιρείες που τηρούν Βιβλία Β' κατηγορίας, 
α. Βιβλίο Εσόδων και Εξόδων στο οποίο σε διακριτές 
σελίδες θα πρέπει να έχουν καταχωρηθεί το οικονομι¬ 
κά στοιχεία του επενδυτικού σχεδίου εφόσον τίθεται 
σχετική υποχρέωση βάσει της απόφασης υπαγωγής 
η της ένταξης σε συγχρηματοδοτούμενο πρόγραμμα 
του ΕΣΠΑ. 

β. Μητρώο παγίων της επένδυσης (τα πάγια της ενι- 
σχυόμενης επένδυσης θα πρέπει να σηματοδοτούνται 
διακριτά με αναφορά στον αναπτυξιακό νόμο και στην 
εγκριτική απόφαση). 

10. Παραστατικά απασχόλησης. 

Κατά τον τελικό έλεγχο για την πιστοποίηση της ολο¬ 
κλήρωσης και έναρξης της παραγωγικής λειτουργίας 
της επένδυσης και κατά την διενέργεια ελέγχων τήρη¬ 
σης των όρων μετά την ολοκλήρωση της επένδυσης: 

α. Κατάσταση της Επιθεώρησης Εργασίας για το απα¬ 
σχολούμενο προσωπικό. 

β. Αναλυτικές Περιοδικές Δηλώσεις που έχουν υπο¬ 
βληθεί στο ΙΚΑ από την έναρξη της παραγωγικής λει¬ 
τουργίας της επένδυσης. 


γ. Έντυπο Ε7 (Οριστική Δήλωση Απόδοσης Φόρου 
Μισθωτών Υπηρεσιών) για τη χρήση εντός της οποίας 
έγινε η έναρξη λειτουργίας ης επένδυσης και τις με- 
τέπειτα χρήσεις. 

δ. Για τις επενδύσεις του Ν. 3908/2011 κατάσταση απα¬ 
σχολούμενων, οι οποίοι είναι πτυχιούχοι, υπογεγραμμέ¬ 
νη από το νόμιμο εκπρόσωπο του φορέα σύμφωνα με 
σχετικό Υπόδειγμα. 

11. Στοιχεία διαπίστωσης έναρξης παραγωγικής λει¬ 
τουργίας της επένδυσης. 

Γ ια την πιστοποίηση της έναρξης της παραγωγικής 
λειτουργίας της επένδυσης απαιτούνται αντίγραφα τι¬ 
μολογίων αγοράς πρώτων υλών και πώλησης προϊόντων 
στο βαθμό που να τεκμηριώνουν την λειτουργία της 
μονάδας συνοδευόμενα με τα αναλυτικά καθολικά των 
αντίστοιχων λογαριασμών που έχουν γίνει οι σχετικές 
εγγραφές (ομάδες λογαριασμών 2 και 7). 

12. Δικαιολογητικά ειδικών περιπτώσεων. 

α Στις περιπτώσεις όπου στην εγκριτική απόφαση 
προβλέπεται ο μηδενισμός υφιστάμενων αρνητικών κε¬ 
φαλαίων κίνησης απαιτείται ισοζύγιο από πρόσφατες 
θεωρημένες εκτυπώσεις, με ενημερωμένο και τον λογα¬ 
ριασμό «αποθέματα», το οποίο πρέπει να είναι ελεγμένο 
και υπογεγραμμένο από ορκωτό λογιστή. 

β. Στις περιπτώσεις όπου στην εγκριτική απόφαση 
προβλέπεται η διενέργεια εξαγωγών απαιτούνται αντί¬ 
γραφα τιμολογίων πώλησης προϊόντων στο εξωτερικό 
και τα αναλυτικά καθολικά του αντίστοιχου λογαρια¬ 
σμού που έχουν γίνει οι σχετικές εγγραφές (λογαρια¬ 
σμός 7). 

Β. Γ ια τη διενέργεια των έκτακτων ελέγχων της παρ. 
9 του άρθρου 10 του ΠΔ 33/2011 τα απαιτούμενα από τα 
ανωτέρω δικαιολογητικά εξαρτώνται από το αντικείμε¬ 
νο του ελέγχου όπως ορίζεται στην απόφαση διενέργει¬ 
ας ελέγχου του αρμοδίου οργάνου, και προσδιορίζονται 
με έγγραφο της Υπηρεσίας προς το φορέα. 

Αρθρο 2 

Διαδικασίες υποβολής αιτημάτων ελέγχου και δικαι- 
ολογητικών 

1. 1 . Τα αιτήματα τακτικού ελέγχου υποβάλλονται ηλε¬ 
κτρονικά στο Πληροφοριακό Σύστημα Κρατικών Ενισχύ¬ 
σεων - Επενδυτικός Νόμος (ΠΣΚΕ-Επ) του Υπουργείου 
Ανάπτυξης Ανταγωνιστικότητας και Ναυτιλίας και σε 
έντυπη μορφή στα Γ ραφεία Εξυπηρέτησης Επενδυτών 
των αρμοδίων Υπηρεσιών. 

Η ηλεκτρονική υποβολή της αίτησης προηγείται της 
έντυπης. Η πρόσβαση στο ΠΣΚΕ-Επ γίνεται μέσω της 
ηλεκτρονικής διεύθυνσης νννννν.θρθηάγεθίε.ρΓ με τη χρή¬ 
ση του μοναδιαίου κωδικού πρόσβασης που αποκτά 
κάθε επιχείρηση κατά την εγγραφή της ως χρήστη στο 
ανωτέρω Πληροφοριακό Σύστημα. Κατά την ηλεκτρονι¬ 
κή υποβολή του αιτήματος ελέγχου συμπληρώνονται τα 
στοιχεία του φορέα, του επενδυτικού σχεδίου και της 
υλοποίησης του φυσικού και οικονομικού αντικειμένου 
αυτού και επισυνάπτονται σε ηλεκτρονικά μορφή τα 
δικαιολογητικά σύμφωνα με τα πεδία και τις οδηγίες 
που περιλαμβάνονται σε αυτό. 

Ειδικότερα στο ΠΣΚΕ - Επ επισυνάπτονται τα δικαι- 
ολογητικά του άρθρου 1 της παρούσας που αφορούν 
στα στοιχειά 1γ, 2 έως 7, 8 α, β, γ και ε, 9 ε και στ καθώς 
και 10 έως 12. 

Ο φάκελος που υποβάλλεται σε έντυπη μορφή δη- 
μιουργείται σύμφωνα με τις οδηγίες που δίνονται στο 

ΠΣΚΕ-Επ. Ειδικότερα ο έντυπος φάκελος περιλαμβάνει 
μέρος των δικαιολογητικών του άρθρου 1 της παρού¬ 
σας και ειδικότερα τα δικαιολογητικά που αφορούν στα 
στοιχεία Ια και β και 8 δ που αποτελούν εκτυπώσεις 
παραγόμενες από το ΠΣΚΕ καθώς και τα στοιχεία 4 β 
και 5β που αφορούν τις πρωτότυπες βεβαιώσεις της 
Τράπεζα και της εταιρείας Χρηματοδοτικής Μίσθωσης. 

μ Σε περίπτωση έκτακτου ελέγχου τα στοιχεία και 
δικαιολογητικά υποβάλλονται επίσης ηλεκτρονικά στο 
Πληροφοριακό Σύστημα Κρατικών Ενισχύσεων - Επεν¬ 
δυτικός Νόμος (ΠΣΚΕ-Επ) του Υπουργείου Ανάπτυξης 
Ανταγωνιστικότητας και Ναυτιλίας και σε έντυπη μορφή 
στα Γραφεία Εξυπηρέτησης Επενδυτών των αρμοδίων 
Υπηρεσιών κατά αντιστοιχία των προαναφερόμενων. 

2. Ως ημερομηνία υποβολής του αιτήματος ελέγχου 
θεωρείται η ημερομηνία υποβολής του έντυπου φακέ¬ 
λου στην αρμόδια Υπηρεσία. 

Αιτήματα τακτικού ελέγχου που δεν έχουν υποβληθεί 
ηλεκτρονικά στο ΠΣΚΕ-Επ. καθώς και αιτήματα ελέγ¬ 
χου που δεν είναι πλήρη σύμφωνα με τα οριζόμενα 
στην παρούσα απόφαση δεν προωθούνται. Επίσης σε 
περίπτωση που από τα στοιχεία του υποβληθέντος αι¬ 
τήματος διαπιστώνεται ότι πρόοδος υλοποίησης του 
επενδυτικού σχεδίου δεν τεκμηριώνει την καταβολή 
της ενίσχυσης δεν διενεργείται περαιτέρω έλεγχος και 
φάκελος τίθεται στο αρχείο της Υπηρεσίας. 

3. Κατά τη διενέργεια του ελέγχου του επενδυτικού 
σχεδίου η επιχείρηση οφείλει να έχει στη διάθεση των 
μελών του Οργάνου Ελέγχου το σύνολο των δικαιολο- 
γητικών του άρθρου 1 της παρούσας συγκεντρωμένα σε 
πρωτότυπη μορφή καθώς και όλα τα τηρούμενα κατά 
το νόμο από φορέα Βιβλία και Στοιχεία. 

4. Τα μέλη των Οργάνων Ελέγχου για την αποτε¬ 
λεσματικότερη άσκηση νέου έργου τους και για την 
διαπίστωση της τήρησης των όρων του νόμου και της 
εγκριτικής απόφασης δύναται να ζητήσουν από τον φο¬ 
ρέα του επενδυτικού σχεδίου πρόσθετα διευκρινιστικά 
στοιχεία και παραστατικά. 

Άρθρο 3 

Η παρούσα απόφαση δεν έχει εφαρμογή στα επενδυ¬ 
τικά σχέδια που καταλαμβάνονται από την υπ’ αριθμ. 
20283/3-5-2012 (Φ.Ε.Κ. 1518./τ.Β74-5-2012) «Καθορισμός 
διαδικασιών «Διοικητικών Ελέγχων» στα επενδυτικά σχέ¬ 
δια παραγωγής ηλεκτρισμού συνολικής ισχύος έως 150 
Κ\Λ/ σύμφωνα με τα οριζόμενα στο άρθρο 9 εδάφιο 3 
παρ. α. του Π.Δ. 33/2011» (ΦΕΚ Α'83 και σε άλλες κατη¬ 
γορίες επενδυτικών σχεδίων εφόσον εκδοθούν ειδικές 
σχετικές κανονιστικές αποφάσεις. 

Άρθρο 3 

Από τις διατάξεις της παρούσας απόφασης δεν προ¬ 
κύπτει πρόσθετη δαπάνη σε βάρος του Προϋπολογισμού 
Δημοσίων Επενδύσεων. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 


(3) 

Ολοκλήρωση - οριστικοποίηση του κόστους της επέν¬ 
δυσης και πιστοποίηση της έναρξης παραγωγι¬ 
κής λειτουργίας της εταιρείας «ΜΑΥΡΟΓΙΑΝΝΑΚΗΣ 
ΑΝΩΝΥΜΟΣ ΕΜΠΟΡΟΒΙΟΤΕΧΝΙΚΗ ΚΑΙ ΑΝΤΙΠΡΟΣΩ¬ 
ΠΕΥΤΙΚΗ ΕΤΑΙΡΕΙΑ ΚΑΙ ΕΚΜΕΤΑΛΛΕΥΣΗ ΑΝΑΝΕΩ¬ 
ΣΙΜΩΝ ΠΗΓΩΝ ΕΝΕΡΓΕΙΑΣ» με δ.τ. «ΕΚΤΟΞΕΥΤΗΣ 
ΑΕ» που υλοποιήθηκε σύμφωνα με τις διατάξεις του 
Ν.3299/04. 

Με την υπ' αριθμ. 432/22-01-2013 απόφαση του Υφυπουρ¬ 
γού Ανάπτυξης, Ανταγωνιστικότητας, Υποδομών, Μετα¬ 
φορών & Δικτύων πιστοποιείται η ολοκλήρωση - οριστι¬ 
κοποίηση του κόστους και η έναρξη της παραγωγικής 
λειτουργίας της επένδυσης της εταιρείας «ΜΑΥΡΟΓΙΑΝ- 
ΝΑΚΗΣ ΑΝΩΝΥΜΟΣ ΕΜΠΟΡΟΒΙΟΤΕΧΝΙΚΗ ΚΑΙ ΑΝΤΙΠΡΟ¬ 
ΣΩΠΕΥΤΙΚΗ ΕΤΑΙΡΕΙΑ ΚΑΙ ΕΚΜΕΤΑΛΛΕΥΣΗ ΑΝΑΝΕΩΣΙ¬ 
ΜΩΝ ΠΗΓΩΝ ΕΝΕΡΓΕΙΑΣ» και δ.τ. «ΕΚΤΟΞΕΥΤΗΣ ΑΕ» που 
αναφέρεται στη δημιουργία φωτοβολταϊκού σταθμού 
παραγωγής ενέργειας ισχύος 79,80 Κνν που βρίσκεται 
στη θέση Χαλικόριακα του Δήμου Φαιστού του Νομού 
Ηρακλείου της Περιφέρειας Κρήτης, με τους εξής όρους: 

1. Την οριστικοποίηση του κόστους της επένδυσης 
στο ποσό των διακοσίων τριάντα τεσσάρων χιλιάδων 
επτακοσίων τριάντα εννέα ευρώ και ογδόντα δύο λε¬ 
πτών (234.739,82 €). 

2. Το ύψος της ίδιας συμμετοχής ανέρχεται στο 
ποσό των εξήντα ενός χιλιάδων σαράντα τεσσάρων 
ευρώ (61.044,06 €) και έξι λεπτών που αποτελεί ποσο¬ 
στό 26,005% του συνολικού κόστους της ενισχυόμενης 
επένδυσης. 

3. Το ύψος του μεσομακροπρόθεσμου δανείου ανέρ¬ 
χεται στο ποσό των εβδομήντα εννέα χιλιάδων επτα¬ 
κοσίων ενενήντα εννέα ευρώ και ογδόντα τριών λεπτών 
(79.799,83 €), που αποτελεί ποσοστό 33,995% του συνο¬ 
λικού κόστους της ενισχυόμενης επένδυσης. 

4. το ύψος της επιχορήγησης ανέρχεται στο ποσό 
των ενενήντα τριών χιλιάδων οκτακόσιων ενενήντα πέ¬ 
ντε ευρώ και ενενήντα τριών λεπτών (93.895,93 €) που 
αποτελεί ποσοστό 40,00% του συνολικού κόστους της 
ενισχυόμενης επένδυσης. 

5. Ημερομηνία ολοκλήρωσης της επένδυσης: 
20-07-2012. 

6. Δεν δημιουργήθηκαν νέες θέσεις εργασίας που 
αφορούν το αναφερόμενο επενδυτικό. 

Με την παραπάνω απόφαση εγκρίθηκε η καταβολή 
του ποσού της επιχορήγησης στην εταιρεία «ΜΑΥ- 
ΡΟΓΙΑΝΝΑΚΗΣ ΑΝΩΝΥΜΟΣ ΕΜΠΟΡΟΒΙΟΤΕΧΝΙΚΗ ΚΑΙ 
ΑΝΤΙΠΡΟΣΩΠΕΥΤΙΚΗ ΕΤΑΙΡΕΙΑ ΚΑΙ ΕΚΜΕΤΑΛΛΕΥΣΗ 
ΑΝΑΝΕΩΣΙΜΩΝ ΠΗΓΩΝ ΕΝΕΡΓΕΙΑΣ» με δ.τ. «ΕΚΤΟΞΕΥ¬ 
ΤΗΣ ΑΕ» συνολικού ποσού ενενήντα τριών χιλιάδων 
οκτακόσιων ενενήντα πέντε ευρώ και ενενήντα τριών 
λεπτών (93.895,93 €). 

Για την έκδοση της απόφασης δεν απαιτείται Γνωμο- 
δοτική Επιτροπή σύμφωνα με το άρθρο 16 παρ. 2 του 
Ν. 3908/2011 και το υπ’ αριθμ. 33/2011 Π.Δ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 

Ολοκλήρωση-οριστικοποίηση κόστους και πιστοποίηση 
της έναρξης της παραγωγικής λειτουργίας της επέν¬ 
δυσης της εταιρείας «δΩΝΙΙΝΚ ΕΝΕΡΓΕΙΑΚΗ ΜΕΠΕ» 
που έχει υπαχθεί στις διατάξεις του Ν.3299/2004. 

Με την υπ' αριθμ. πρωτ. 2433/ΥΠΕ/5/03744/Ε/Ν.3299/ 
2004/22-1-2013 απόφαση του Υφυπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύων 
πιστοποιείται η ολοκλήρωση - οριστικοποίηση του κό¬ 
στους και η έναρξη της παραγωγικής λειτουργίας της 
επένδυσης της εταιρείας «δυΝΕΙΝΚ ΕΝΕΡΓΕΙΑΚΗ ΜΕΠΕ» 
που αναφέρεται στη δημιουργία φωτοβολταϊκού σταθ¬ 
μού ονομαστικής ισχύος 79,86 Κ \Ν, στη θέση «Πλάτανος» 
του Δ.Δ. Κοξαρέ στο Δήμο Αγίου Βασιλείου (πρώην 
Φοίνικα) του Νομού Ρεθύμνου, με τους εξής όρους: 

1. Την οριστικοποίηση του κόστους της επένδυσης 
στο ποσό των διακοσίων είκοσι εννιά χιλιάδων, εκατόν 
ενενήντα οκτώ ευρώ και είκοσι λεπτών (229.198,20€). 

2. Το ύψος τηςΊδιας συμμετοχής ανέρχεται στο ποσό 
των πενήντα επτά χιλιάδων διακοσίων ενενήντα εν¬ 
νιά ευρώ και πενήντα πέντε λεπτών (57.299,55€) που 
αποτελεί ποσοστό 25,00% του συνολικού κόστους της 
ενισχυόμενης επένδυσης. 

3. Το ύψος του μακροπρόθεσμου δανείου ανέρχεται 
στο ποσό των ογδόντα χιλιάδων διακοσίων δεκαεννιά 
ευρώ και τριάντα επτά λεπτών (80.219,37) που αποτελεί 
ποσοστό 35,00% του συνολικού κόστους της ενισχυό- 
μενης επένδυσης. 

4. Το ύψος της επιχορήγησης ανέρχεται στο ποσό 
των ενενήντα μιας χιλιάδων εξακοσίων εβδομήντα εννιά 
ευρώ και είκοσι οκτώ λεπτών (91.679,28€) που αποτελεί 
ποσοστό 40,00% του συνολικού κόστους της ενισχυό- 
μενης επένδυσης. 

5. Ημερομηνία ολοκλήρωσης της επένδυσης: 6-12-2012. 

6. Προβλεπόταν η δημιουργία μιας θέσης εργασίας 
(0,6 ΕΜΕ). 

Το πρόστιμο λόγω μη δημιουργίας της νέας απαιτού- 
μενης θέσης ορίζεται σε τέσσερις χιλιάδες διακόσια 
ευρώ (4.200,00€) και καθορίζεται από τη 0,5 νέα θέση 
εργασίας (0,30 ΕΜΕ), σε συνολικό αριθμό 1 θέσης (0,6 
ΕΜΕ), που ο φορέας όφειλε να διατηρήσει για μια 5ετία 
από την έκδοση του ΦΕΚ της απόφασης ολοκλήρωσης. 

Με την παραπάνω απόφαση εγκρίθηκε η καταβολή 
της επιχορήγησης στην εταιρεία «δυΝΕΙΝΚ ΕΝΕΡΓΕΙΑΚΗ 
ΜΕΠΕ» ποσού ογδόντα επτά χιλιάδων τετρακοσίων εβδο¬ 
μήντα εννιά ευρώ και εικοσιοκτώ λεπτών (87.479,28) €. 

Το ανωτέρω ποσό προκύπτει από το ποσό της επι¬ 
χορήγησης μετά την αφαίρεση και του ανωτέρω προ¬ 
στίμου (91.679,28 - 4.200,00 = 87.479,28 €). 

Για την έκδοση της απόφασης δεν απαιτείται Γνωμο- 
δοτική Επιτροπή σύμφωνα με το άρθρο 16 παρ. 2 του 
Ν. 3908/2011 και το υπ' αριθμ. 33/2011 Π.Δ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. 125174/288 (5) 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 437/81. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Π.Δ. 437/81 (ΦΕΚ Α'/120)« Περί με¬ 
λέτης και εκτελέσεως δασοτεχνικών έργων». 


2. Τις διατάξεις του Π.Δ. 402/88 (ΦΕΚ Α'/187) «Περί 
οργανισμού του Υπ. Γεωργίας», όπως τροποποιήθηκε 
μεταγενέστερα. 

3. Τις διατάξεις του Π.Δ. 63/2005 (ΦΕΚ Α'/98) «Κωδι¬ 
κοποίηση Νομοθεσίας για την Κυβέρνηση και τα Κυ¬ 
βερνητικά Όργανα». 

4. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά όργανα» (Α'/137) που προστέ¬ 
θηκε με το άρθρο 27 του ν. 2081/92 (Α'/154) και αντικα- 
ταστάθηκε με την παρ. 2α του άρθρου 1 του ν.2469/97 
(Α738). 

5. Το Π.Δ. 189/2009 (ΦΕΚ 221 Α/5-11-09) «Καθορισμός 
και ανακατανομή αρμοδιοτήτων των Υπουργείων», όπως 
τροποποιήθηκε με το Π.Δ. 24/2010 (ΦΕΚ Α'/56). 

6. Την υπ’ αριθμ. 23111/31-5-2010 κοινή υπουργική 
απόφαση (ΦΕΚ 855/Β/18.06.2010) “Συγκρότηση Ενιαί¬ 
ου Διοικητικού Τομέα με τίτλο «Ειδική Γραμματεία 
Δασών». 

7. Τ ις διατάξεις του άρθρου 280 του ν. 3852/2010 (ΦΕΚ 
Α'/87) «Νέα αρχιτεκτονική της αυτοδιοίκησης και αποκε¬ 
ντρωμένης διοίκησης - Πρόγραμμα Καλλικράτης». 

8. Το υπ’ αριθμ. Γ7-460/15-1-2013 έγγραφο της Ελληνι¬ 
κής Στατιστικής Αρχής, σύμφωνα με το οποίο ο Μέσος 
Γ ενικός Δείκτης Τιμών Καταναλωτή του τελευταίου τρι¬ 
μήνου του έτους 2012, με βάση το 2009=100,0 ανήλθε σε 
110,885 ενώ του τελευταίου τριμήνου του έτους 1980 με 
βάση το 2009=100,0 ανερχόταν σε 5,934. 

9. Τις διατάξεις της παρ. 33 του άρθρου 14 της υπ’ 
αριθμ. 57949/23-11-2012 (ΦΕΚ Β'/3231) απόφαση του 
Υπουργού και Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής με θέμα «Εξου¬ 
σιοδότηση υπογραφής «Με εντολή Υπουργού» του 
Υπουργού και «Με εντολή Αναπληρωτή Υπουργού» 
του Αναπληρωτή Υπουργού Περιβάλλοντος, Ενέργειας 
και Κλιματικής Αλλαγής στους Γενικούς και Ειδικούς 
Γ ραμματείς καθώς και στους Προϊσταμένους των Γ ε¬ 
νικών Διευθύνσεων, Διευθύνσεων, Τμημάτων, Αυτοτε¬ 
λών Γ ραφείων και Ειδικών Υπηρεσιών του Υπουργείου 
Περιβάλλοντος, Ενέργειας και Κλιματικής Αλλαγής», 
αποφασίζουμε: 

Ορίζουμε, όπως για το έτος 2013 ο χρησιμοποιού¬ 
μενος συντελεστής Μ, που αναφέρεται στο άρθρο 
16, παρ. 5 του Π.Δ. 437/81, για την εφαρμογή ορι¬ 
σμένων διατάξεων αυτού, είναι ίσος με 18,69 (Μ=Μ1/ 
Μ2=110,885/5,934=18,69). 

Από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως, οπότε παύει να ισχύει η προ¬ 
ηγούμενη με υπ’ αριθμ. 169279/1347/24-4-2012 (ΦΕΚ Β'/ 
1552) απόφαση του Υπουργού Περιβάλλοντος, Ενέργειας 
και Κλιματικής Αλλαγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2013 

Με εντολή Υπουργού 
Ο Ειδικός Γραμματέας Δασών 
ΓΕΩΡΓΙΟΣ ΑΜΟΡΓΙΑΝΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-ΓπαΐΙ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































